text: Fredelig grøn koncert i Esbjerg
  16 juli 2010 kl. 06.52
  Det blev en forholdsvis rolig eftermiddag og aften for politiet, da årets grønne koncerter - traditionen tro - blev skudt i gang i Esbjerg i går, skriver jv.dk
  Selvom godt 17.000 mennesker havde fundet plads til koncerten, så var det kun ganske få gange, at politiet måtte skride ind.
  - Det har faktisk været mere roligt, end det plejer, siger vagtchefen ved Syd- og Sønderjyllands Politi.
  Seks personer fik bøder for brud på ordensbekendtgørelsen.
  Fire for at tisse i offentligt skue - og to for mindre voldsepisoder.
  I dag rammer Grøn Koncert-karavanen Herning.
  